મોટર વ્હીકલ એકટની કલમ ૧૯(એફ) અંતર્ગત આવા વાહનચાલકોના લાઇસન્સ રદ્દ કરવા કે સસ્પેન્ડ કરવાની સત્તા આરટીઓ પાસે છે તેથી આરટીઓને આ માટે ભલામણ કરવામાં આવી છે. આવા કેસોની સંખ્યા ૪૦,૦૦૦ જેટલી છે. આ અંગે આરટીઓ-અમદાવાદ એસપી મુનિયાએ જણાવ્યું હતું કે અત્યાર સુધીમાં ટ્રાફિકના નિયમોના ભંગ બદલ જુદા જુદા કારણસર આ વર્ષમાં કુલ ૩૪૦ ડ્રાઇવિંગ લાઈસન્સ રદ કરવામાં આવ્યા છે. ટ્રાફિક વિભાગ દ્વારા અમારી પાસે ડ્રાઇવિંગ લાઇસન્સ રદ કરવાની ભલામણ કરવામાં આવી છે. તેથી કેટલાક વાહનચાલકોને તેમનું ડ્રાઈવિંગ લાઈસન્સ રદ કેમ ન કરવું તેવી નોટિસો પાઠવી દેવાઈ છે અને તેમને આ બાબતે ખુલાસા માટે આગામી સપ્તાહથી વાહનચાલકોને રૂબરૂ સાંભળવામાં આવશે. ત્યારબાદ ડ્રાઇવિંગ લાઇસન્સ લાયસન્સ રદ કરવું કે નહીં તે અંગેનો નિર્ણય લેવામાં આવશે. પાંચ વખત કાયદાનો ભંગ કરે તો લાઈસન્સ રદના નિયમનો અમલ અમદાવાદ આરટીઓએ વર્ષ ર૦૧૬થી શરૂ કરી દીધો છે.